ทุนสำรองประเทศลด1.6พันล้านเหรียญสหรัฐ
ธปท.เผยทุนสำรองประเทศลดลง 1,600 ล้านเหรียญสหรัฐอยู่ที่ระดับ 1.569 แสนล้านเหรียญสหรัฐ หลังทางการทยอยเพิ่มสภาพคล่อง
29 ต.ค. 2565

ธปท.เผยทุนสำรองประเทศลดลง 1,600 ล้านเหรียญสหรัฐอยู่ที่ระดับ 1.569 แสนล้านเหรียญสหรัฐ หลังทางการทยอยเพิ่มสภาพคล่อง
ธนาคารแห่งประเทศ (ธปท.) รายงานฐานะเงินทุนสำรองระหว่างประเทศ ณ วันที่ 5 ธ.ค.ที่ผ่านมา พบว่า อยู่ที่ระดับ 1.569 แสนล้านเหรียญสหรัฐ หรือ ประมาณ 5.162 ล้านล้านบาท หากคิดอัตราแลกเปลี่ยนปัจจุบันที่ระดับ 32.80 บาท/เหรียญสหรัฐ ลดลง 1,600 ล้านเหรียญสหรัฐ หรือประมาณ 5.25 หมื่นล้านบาท เมื่อเทียบกับสัปดาห์ก่อนหน้าที่ 1.585 แสนล้านเหรียญสหรัฐ หรือประมาณ 5.203 ล้านล้านบาท
ขณะที่ฐานะซื้อเงินตราต่างประเทศล่วงหน้าสุทธิ (Forward) อยู่ที่ระดับ 2.41 หมื่นล้านเหรียญสหรัฐ เพิ่มขึ้น 400 ล้านเหรียญสหรัฐ เมื่อเทียบกับสัปดาห์ก่อนหน้าที่ 2.37หมื่นล้านเหรียญสหรัฐ ส่งผลให้ทุนสำรองระหว่างประเทศสุทธิในปัจจุบัน ซึ่งรวมทุนสำรองฯและ Forward แล้วอยู่ที่ระดับ 181 แสนล้านเหรียญสหรัฐ
ด้านนักค้าเงิน ระบุว่า ทุนสำรองฯน่าจะลดลง เพราะธปท.ทยอยปล่อยเงินเหรียญสหรัฐในทุนสำรองออกมา เพื่อชะลอการผ่อนผวนอ่อนค่าลงเร็วของเงินบาทจนหลุดกรอบ 33 บาท/เหรียญสหรัฐ บวกกับธปท.เองต้องการลดภาระการถือครองเงินเหรียญสหรัฐในทุนสำรองฯลดด้วย ถือเป็นการดูแลเสถียรภาพตลาดการเงินปกติ
ทั้งนี้ ฐานเงินหรือเงินสดหมุนเวียนในมือภาคเอกชนบวกเงินฝากของสถาบันการเงิน ที่ธปท.ในปัจจุบัน อยู่ที่ระดับ 1.520 ล้านล้านบาท เพิ่มขึ้นเล็กน้อยจากสัปดาห์ก่อนหน้าที่ระดับ 1.515 ล้านล้านบาท คาดว่าสภาพคล่องเพิ่มขึ้นตามความต้องการถือเงินสดของประชาชนเริ่มเพิ่มขึ้นบ้าง  เพื่อเตรียมจับจ่ายในช่วงก่อนเทศกาลวันหยุดส่งท้ายปีเก่าและต้อนรับปีใหม่ 2558